હવે મોહન ભાગવત કહી રહ્યા છે કે ન્યાયસંગત ઉકેલ સવેળા આવવો જોઈએ. ટૂંકમાં, ઉત્તરપ્રદેશમાં મુગલસરાય રેલવે સ્ટેશનનું નામ પંડિત દીનદયાળ ઉપાધ્યાય નગર થઈ જાય કે અલ્હાબાદનું નામ પ્રયાગરાજ થાય એનાથી સંઘપરિવાર ખાસ રાજી નથી. સંઘ માને છે કે વર્ષ-૨૦૧૯ની લોકસભાની ચૂંટણીનો માહોલ વર્ષ-૨૦૧૪ જેટલો સરળ રહેશે નહીં. ગત લોકસભા ચૂંટણીમાં કોંગ્રેસને 2G કૌભાંડ, કોલસાકાંડ, પેટ્રોલ-ડીઝલના ભાવો અને ડોલર સામે ઘસાતો રૂપિયો નડતો હતો. સાથોસાથ કોંગ્રેસની દસ વર્ષની એન્ટી-ઇન્કમબન્સી ભાજપને ફળતી હતી. .